Hari ini saya akan bercakap
tentang sejarah seni bina dalam 30 tahun kebelakangan ini.
Banyak perkara perlu disebut dalam 18 minit ini.
Ia sebuah topik yang kompleks,
jadi kita cuma akan meninjau sebuah tempat yang kompleks:
New Jersey.
Kerana 30 tahun lalu, saya berasal dari Jersey,
masa itu saya berusia 6 tahun dan tinggal di rumah ibu bapa saya
yang terletak di Livingston.
Inilah bilik tidur saya pada masa itu.
Di tepi bilik tidur saya
ialah sebuah bilik air yang dikongsi dengan adik saya.
Di antara bilik tidur dan bilik air itu
terletaknya balkoni yang menghadap ruang tamu.
Di situlah semua orang bersantai dan menonton TV.
Jadi, bila saya berjalan dari bilik tidur saya ke bilik air,
semua orang dapat melihat saya,
dan setelah saya mandi dan cuma berbalutkan tuala,
semua orang dapat melihat saya.
Beginilah keadaan saya.
Saya berasa kekok,
tak selesa, saya bencikannya.
Saya bencikan laluan itu, saya bencikan balkoni itu,
saya bencikan ruang tamu itu, dan saya bencikan rumah itu.
Itulah dia seni bina.
(Gelak ketawa)
Habis cerita.
Perasaan dan emosi yang saya alami itu
tercetus daripada hasil seni bina.
Sebab, seni bina bukannya tentang matematik atau pengezonan,
ia adalah tentang emosi kita yang meluap-luap
terhadap tempat di mana kita berada.
Ia bukannya perkara yang luar biasa jika kita berasa begitu,
kerana menurut Agensi Perlindungan Persekitaran,
warga Amerika menghabiskan 90% daripada masa mereka di dalam bangunan.
Itu masanya kita berdepan dengan hasil seni bina.
Agak lama masanya.
Maksudnya, kita terpengaruh oleh hasil seni bina tanpa kita sedari.
Ia menjadikan kita mudah terpedaya dan mudah dijangka.
Jadi, bila saya menunjukkan bangunan ini kepada anda,
saya tahu apa yang anda:
Anda berfikir tentang "kuasa", " kestabilan" dan "demokrasi".
Saya tahu kerana ia dibina berdasarkan sebuah bangunan
yang dibina pada 2,500 tahun yang lalu oleh orang Yunani.
Inilah caranya.
Inilah cara yang digunakan oleh para arkitek
untuk mewujudkan emosi anda terhadap
bangunan-bangunan yang dibina.
Ia merupakan emosi yang dapat dijangka,
dan cara ini telah lama digunakan.
Ia digunakan pada [200] tahun yang lalu untuk membina bank.
Ia digunakan pada abad ke-19 untuk membina muzium seni.
Pada abad ke-20 di Amerika,
ia digunakan untuk membina rumah.
Lihatlah rumah-rumah yang kukuh dan stabil ini
yang menghadap laut dan terlindung daripada unsur-unsur alam.
Ia amat berguna sekali,
kerana membina sesuatu bukannya mudah.
Ia mahal, mengambil masa yang lama, dan amat rumit.
Pihak-pihak yang terlibat dalam pembinaan,
iaitu pemaju dan kerajaan,
mereka tak menyukai inovasi,
mereka akan menggunakan reka bentuk yang anda sukai.
Sebab itulah bangunan sebegini dibina.
Bangunan ini kelihatan cantik.
Inilah Perpustakaan Awam Livingston
yang siap dibina pada tahun 2004 di tempat asal saya.
Ia mempunyai kubah
dan ia mempunyai bahagian yang bulat, tiang-tiang, bata merah.
Anda dapat meneka apa yang Livingston cuba sampaikan melalui bangunan ini:
kanak-kanak, nilai harta benda dan sejarah.
Tapi, ia tak berkaitan sangat dengan tujuan perpustakaan pada hari ini.
Pada tahun yang sama, tahun 2004, di bahagian lain negara ini,
sebuah lagi perpustakaan siap dibina,
dan beginilah rupanya.
Ia terletak di Seattle.
Ia menunjukkan bagaimana kita menggunakan media dalam era digital.
Ia merupakan kemudahan awam yang baru di bandar itu.
Ia tempat untuk berkumpul, membaca dan berkongsi.
Jadi, kenapa agaknya
pada tahun yang sama, di negara yang sama,
two bangunan yang dipanggil perpustakaan ini,
kelihatan amat berbeza sekali?
Jawapannya, seni bina digunakan berdasarkan prinsip pendulum.
Cara pertama melibatkan inovasi,
dan arkitek sentiasa cuba menggunakan teknologi baru,
tipologi baru, penyelesaian baru untuk cara hidup kita pada masa kini.
Kami asyik bergantung pada inovasi
sehingga kami mengabaikan pendapat anda.
Kami berpakaian hitam, kami kelihatan murung,
anda rasa kami kelihatan menarik,
kami berasa sedih kerana kami tak dapat berbuat apa-apa.
Jadi, kami menggunakan cara kedua
dan memilih bentuk-bentuk yang anda sukai.
Kami melakukannya dan anda berpuas hati.
Ia telah berjaya.
Jadi, kami menggunakan
inovasi dan bentuk-bentuk secara berselang-seli.
Ia telah berlaku selama 300 tahun,
dan dalam 30 tahun kebelakangan ini.
30 tahun yang lalu, kita meninjau keadaan pada zaman 1970-an.
Arkitek asyik mencuba sesuatu yang dipanggil brutalisme.
Ia melibatkan konkrit.
(Gelak ketawa)
Anda dapat menekannya.
Tingkat yang kecil,
Ia bahan yang amat kukuh.
Menjelang zaman 80-an,
kami beralih kepada bentuk-bentuk.
Kami menggunakan bentuk-bentuk semula.
Kami menggunakan bentuk-bentuk yang anda sukai
dan kami memperbaiknya.
Kami menambah neon,
kami menambah pastel,
kami menambah bahan-bahan baru.
Anda menyukainya.
Anda berpuas hati dengannya.
Kami menggunakan reka bentuk almari Chippendale
untuk membina pencakar langit.
Contohnya, istana zaman pertengahan yang diperbuat daripada kaca.
Saiznya semakin besar,
reka bentuknya semakin hebat dan berwarna-warni.
Orang kerdil dijadikan tiang.
(Gelak ketawa)
Saiz swan yang amat besar sekali.
Mengagumkan.
Itulah dia zaman 80-an. Hebatnya.
(Gelak ketawa)
Kita suka ke pusat beli-belah,
dan kita suka berpindah ke subbandar.
Di subbandar,
kita boleh mewujudkan hasil seni bina yang istimewa.
Hasil seni bina tersebut
boleh bergaya Mediterranean,
Perancis,
atau Itali.
(Gelak ketawa)
Mungkin ia termasuk roti jejari.
Inilah yang dipanggil postmodernisme.
Ia melibatkan bentuk-bentuk.
Ia adalah mudah dan murah,
kerana daripada membina tempat,
kita membina tempat yang wujud dalam ingatan kita.
Kerana saya tahu, anda semua pun tahu,
sini bukannya Tuscany.
sini ialah Ohio.
(Gelak ketawa)
Jadi arkitek berasa kecewa,
dan kami beralih kepada cara pertama.
Pada akhir zaman 80-an dan awal zaman 90-an,
kami mula mencuba sesuatu yang dipanggil dekonstruktivisme.
Kami tidak lagi menggunakan bentuk-bentuk.
Kami bergantung pada teknik-teknik reka bentuk berbantukan komputer.
Kami menggunakan reka bentuk baru,
bentuk-bentuk yang saling bertimbunan.
Ia bersifat ilmiah dan memeningkan.
Ia langsung tak popular.
Kami mengabaikan pendapat anda.
Seperti biasa, kami akan beralih kepada cara lain pula.
Kemudian, sesuatu yang hebat berlaku.
Pada tahun 1997, bangunan ini dibuka.
Inilah Guggenheim Bilbao. Ia direka oleh Frank Gehry.
Bangunan ini
telah mengubah pandangan orang ramai terhadap bidang seni bina.
Paul Goldberger berkata Bilbao menyebabkan
para pengkritik, ahli akademik dan orang ramai
berada di pihak yang sama.
New York Times menyatakan bahawa bangunan ini amat menakjubkan.
Pelancongan di Bilbao meningkat sebanyak 2,500%
setelah bangunan ini siap dibina.
Jadi secara tiba-tiba, semua orang mahukan bangunan sebegini:
L.A.,
Seatle,
Chicago,
New York,
Cleveland,
Springfield.
(Gelak ketawa)
Semua orang mahukannya. Gehry pergi ke banyak tempat.
Dia telah menjadi arkitek yang terkenal.
Jadi, kenapa bentuk-bentuk ini --
ia adalah kasar dan radikal --
kenapa ia wujud di mana-mana saja di seluruh dunia?
Ia berlaku kerana pihak media telah memberikan liputan yang banyak
dan memberikan anggapan bentuk-bentuk ini mewakili budaya dan pelancongan.
Kita telah mewujudkan reaksi emosi terhadap bentuk-bentuk ini.
Begitu juga dengan datuk bandar di seluruh dunia.
Mereka tahu jika terdapatnya bentuk-bentuk ini,
maka terdapatnya budaya dan pelancongan.
Fenomena semasa peralihan abad ini
berlaku pada para arkitek lain yang terkenal.
Ia berlaku pada Zaha.
dan berlaku pada Libeskind.
Apa yang berlaku pada para arkitek ini
semasa peralihan abad
boleh juga berlaku pada seluruh bidang arkitek
kerana media digital membolehkan
pemerolehan maklumat yang pantas
Fikirkan bagaimana anda melihat hasil seni bina.
Seribu tahun yang lalu,
anda perlu berjalan ke kampung sebelah untuk melihat sebuah bangunan.
Setelah adanya pengangkutan:
Anda menaiki bot dan kapal terbang. Anda menjadi pelancong.
Setelah adanya teknologi: Anda melihatnya dalam surat khabar dan TV.
Sehinggalah akhirnya, kita semua mengambil gambar-gambar bangunan,
dan bangunan itu muncul dalam laman-laman web yang berbeza.
Jadi, bangunan itu berada di semua tempat.
Ia bermakna bahawa kepantasan komunikasi
telah berjaya mengejar kemajuan dalam bidang seni bina.
Oleh sebab bidang ini berkembang dengan pantas,
reka bentuknya mudah disediakan.
Tapi, membina bangunan mengambil masa yang lama,
tiga atau empat tahun,
dan sementara itu, arkitek akan mereka dua atau lapan
atau seratus bangunan lagi
sebelum mengetahui bangunan yang direka pada empat tahun yang lalu
mendapat sambutan atau tidak.
Ini kerana tidak terdapatnya lingkaran maklum balas yang baik.
Sebab itulah terdapatnya bangunan-bangunan sebegini.
Brutalisme tidak digunakan selama dua tahun saja.
Ia digunakan selama 20 tahun.
Selama 20 tahun, kami menghasilkan bangunan-bangunan sebegini
kerana kami tidak tahu setakat mana anda membencinya.
Ia tidak akan berlaku lagi
rasanya begitu,
kerana berlakunya revolusi yang hebat dalam bidang seni bina
sejak terciptanya konrit,
keluli, atau life,
iaitu revolusi media.
Jadi teori saya ialah, bila media diletakkan pada pendulum ini,
ia mula berayun dengan semakin cepat
sehingga ia berlaku di kedua-dua belah pada masa yang sama,
dan ia dengan berkesan mengaburkan perbezaan antara inovasi dengan bentuk,
dengan para arkitek, dan orang awam.
Saya akan menunjukkan bagaimana ia dilakukan
dalam projek yang baru disiapkan oleh syarikat saya.
Kami diupah untuk menggantikan bangunan yang telah terbakar ini.
Sini ialah Pines, pusat bandar
di Fire Island, Negeri New York.
Ia sebuah tempat percutian.
Kami mencadangkan sebuah rancangan yang berani
yang menggunakan bentuk-bentuk yang tidak biasa dilihat di situ.
Kami berasa takut, klien kami berasa taku,
komuniti di situ pun berasa takut.
Jadi, kami menghasilkan lukisan-lukisan realistik
dan memaparkannya di Facebook
dan Instagram,
dan kami melihat apa yang orang ramai lakukan:
kongsikannya, memberi komen, sukakannya, bencikannya.
Maksudnya, dua tahun sebelum bangunan itu siap dibina,
ia telah menjadi sebahagian daripada komuniti itu.
Jadi, oleh sebab lukisan tersebut adalah serupa dengan produk akhir,
maka tidak terdapatnya kejutan.
Bangunan ini telah menjadi sebahagian daripada komuniti ini.
Pada musim panas yang pertama,
bila orang ramai ke situ dan tunjukkan gambar bangunan itu dalam media sosial,
selain sebuah bangunan yang tersergam, ia juga menjadi tajuk perbualan,
kerana semua itu bukannya sekadar gambar-gambar sebuah bangunan,
ia merupakan gambar-gambar anda.
Bila anda menggunakannya untuk menceritakan kisah anda,
ia menjadi sebahagian daripada naratif peribadi anda,
dan apa yang anda lakukan ialah, anda mengaburkan
ingatan bersama semua orang,
Maksudnya, kita tidak lagi memerlukan orang Yunani
untuk memberi kita idea dalam bidang seni bina.
Kita boleh saling berbincang tentang bidang seni bina,
kerana media digital bukan saja telah mengubah perhubungan antara kita semua,
ia juga telah mengubah perhubungan antara kita dengan bangunan.
Berfikir sebentar tentang pustakawan di Livingston.
Jika bangunan itu perlu dibina sekarang,
mereka akan melayari Internet dan mencari "perpustakaan baru".
Mereka akan melihat banyak contoh tentang pengujikajian, inovasi,
dan banyak lagi maklumat tentang rupa bentuk sebuah perpustakaan.
itulah senjata mereka.
Itulah senjata yang boleh ditunjukkan
kepada datuk bandar Livingston, warga livingston,
dan berkata bahawa reka bentuk perpustakaan adalah tidak terhad.
Mari kita menjadi sebahagian daripadanya.
pengujikajian yang banyak ini
memberi mereka kebebasan untuk membuat pengujikajian sendiri.
Semua perkara adalah berbeza sekarang.
Arkitek bukan lagi orang yang penuh misteri
dan menggunakan jargon dan lukisan yang rumit,
dan anda bukannya orang yang kasihan,
iaitu pengguna yang enggan menerima apa-apa yang anda tidak pernah lihat.
Arkitek mendengar pendapat anda,
dan anda tidak berasa takut pada arkitek.
Maksudnya, pendulum yang berayun ulang-alik
dari gaya ke gaya, dari pergerakan ke pergerakan
adalah tidak relevan.
Kita boleh pandang ke depan
dan mencari penyelesaian yang relevan dengan masalah yang dihadapi oleh masyarakat kita.
Sejarah bidang seni bina tamat di sini.
Ia bermakna bahawa bangunan pada masa depan
akan kelihatan berbeza daripada bangunan pada masa kini.
Ia bermakna bahawa ruang awam di Seville, sebuah bandar purba,
boleh kelihatan unik dan disesuaikan mengikuti gaya di bandar yang moden.
Ia bermakna bahawa stadium di Brooklyn mungkin mempunyai gaya di Brooklyn,
bukannya mempunyai bata merah dan pastis
yang mana kita rasa ia sepatutnya begitu.
Maknanya, robot akan membina bangunan kita,
kerana akhirnya kita sudah bersedia untuk bentuk-bentuk yang akan dibinanya.
Ia juga bermakna bahawa bangunan akan dibina mengikut kehendak hati
dan bukannya sebaliknya.
Ia bermakna garaj di Miami Beach, Florida,
boleh juga dijadikan tempat untuk bersukan
dan berlatih yoga,
bahkan anda boleh berkahwin di situ pada waktu malam.
(Gelak ketawa)
Ia bermakna bahawa tiga arkitek boleh bermimpi tentang berenang
di East River, New York,
kemudian mengumpulkan hampir setengah juta dolar
daripada sebuah komuniti yang menyokong tujuan mereka,
bukannya daripada seorang klien.
Ia bermakna bahawa bangunan kecil pun menerima inovasi,
contohnya pavilion rusa kutub ini
yang menyerupai haiwan sebenarnya yang berotot kuat.
Ia juga bermakna bahawa sesebuah bangunan tidak perlu kelihatan cantik
agar ia disukai,
contohnya bangunan yang hodoh ini di Sepanyol,
yang mana arkiteknya menggali sebuah lubang,
memasukkan rumput kering,
kemudian mencurahkan konkrit di sekitarnya,
dan setelah konkrit menjadi kering,
mereka meminta seseorang datang dan mengeluarkan rumput kering
agar apa yang tinggal setelah ia selesai
ialah bilik kecil yang hodoh ini
penuh dengan kesan dan calar yang ditinggalkan semasa ia dibina.
Ia merupakan tempat yang hebat untuk melihat matahari terbenam.
Kerana ia tidak penting jika lembu yang membina bangunan kita
atau robot yang membinanya,
bagaimana ia dibina tidak penting, yang penting apa yang kita bina.
Arkitek sudah tahu cara untuk membina bangunan yang lebih mesra alam,
lebih bijak dan mesra.
Kami cuma menunggu anda semua mahukannya.
Akhirnya, kita tidak lagi berada di pihak yang bertentangan.
Temuilah seorang arkitek, upahlah seorang arkitek,
bekerjasamalah untuk membina bangunan, bandar, dan dunia yang lebih baik,
kerana ganjarannya adalah besasr.
Bangunan bukan saja menggambarkan masyarakat kita, ia membentuk masyarakat kita
sehinggalah tempat-tempat yang kecil:
perpustakaan tempatan,
rumah di mana kita membesarkan anak kita,
dan laluan yang diambil dari bilik tidur ke bilik air.
Terima kasih.
(Tepukan)